25.09.2025

EELNÕU

**Kaitseväe korralduse seaduse ja teiste seaduste muutmise seadus**

**§ 1. Kaitseväe korralduse seaduse muutmine**

Kaitseväe korralduse seaduses tehakse järgmised muudatused:

**1**) paragrahvi 3 lõike 1 punktis 41 asendatakse sõna „lahingumoona“ sõnaga „lõhkematerjali“;

**2**) paragrahvis 31 asendatakse tekstiosa „Politsei- ja Piirivalveamet“ tekstiosaga „Politsei- ja Piirivalveamet või Kaitsepolitseiamet“ vastavas käändes;

**3)** seadust täiendatakse §-ga 32 järgmises sõnastuses:

„**32. Asutusteülene merelistele ohtudele reageerimise koordineerimine**

(1) Kaitseväe juurde moodustatud mereliste ohtude komisjon (edaspidi *komisjon*) eesmärk ja ülesanded on:

1) toetada mereolukorrateadlikkuse loomist ja tagamist;

2) aidata tagada merel piirirežiim;

3) ennetada merelisi ohte ja nendele reageerida;

4) parandada asutustevahelist teabevahetust.

(2) Käesoleva paragrahvi lõikes 1 nimetatud komisjoni kuuluvad vähemalt Kaitseväe asjakohased struktuuriüksused ja julgeolekuasutused ning riigiasutused, kellel on merel ülesanded, mis on seotud avaliku korra, julgeoleku või navigatsiooniohutuse tagamise või järelevalvega.

(3) Oma ülesannete täitmiseks on komisjonil õigus moodustada juhtrühm ja töörühmad, mis tegelevad konkreetsele merelistele ohtudele reageerimisega.

(4) Komisjon kehtestab oma töökorra ning vastavalt vajadusele merelistele ohtudele reageerimiseks tegevuste kaupa tegevusjuhendid, milles muu hulgas määratakse reageerivad asutused.“.

**4**) seaduse 2. peatükki täiendatakse §-ga 224 järgmises sõnastuses:

**„§ 224. Kaitselennunduse järelevalveteenistus**

(1) Kaitselennunduse järelevalveteenistus (inglise keeles *Military Aviation Authority* – MAA) on täidesaatva riigivõimu institutsioon Kaitseministeeriumi valitsemisalas ning selle põhiülesanne on teha järelevalvet kaitselennunduse üle ning täita talle seaduses või muus õigusaktis pandud ülesandeid.

(2) Kaitselennunduse järelevalveteenistus on kaitselennunduse järelevalve teostamisel sõltumatu ning järelevalvele ei kohaldu käsuõigus.

(3) Kaitselennunduse järelevalveteenistusel on õigus kehtestada nõudeid kaitselennunduse lennundusohutuse tagamiseks, kui seadusega ei ole kehtestatud teisiti.

(4) Käesoleva paragrahvi lõikes 1 nimetatud põhiülesande täitmise eest vastutav struktuuriüksus sätestatakse Kaitseväe põhimääruses.“;

**5)** paragrahvi 49 lõike 1 punkt 3 muudetakse ja sõnastatakse järgmiselt:

„3) Kaitseväe julgeolekualal, selle vahetus läheduses või Kaitseväe laeva ohutusalal ohu väljaselgitamiseks või tõrjumiseks või Kaitseväe julgeolekualal asuva vara või isikute vastu suunatud ründe lõpetamiseks või käesoleva seaduse §-des 543–55 sätestatud meetmete tagamisel;“;

**6)** paragrahvi 49lõiget 11 täiendatakse pärast sõnu „alusel ja korras“ tekstiosaga „ulatuses, mis ei ole reguleeritud riigipiiri seadusega,“;

**7)** paragrahvi 49 lõiget 2 täiendatakse pärast sõnu „alusel ja korras“ tekstiosaga „, arvestades käesoleva seaduse erisusi“;

**8)** paragrahvi 50 pealkirja täiendatakse pärast sõna „julgeolekuala“ tekstiosaga „, selle vahetu lähedus ja Kaitseväe laeva ohutusala“;

**9)** paragrahvi 50 tekst loetakse lõikeks 1 ja paragrahvi täiendatakse lõigetega 2–4 järgmises sõnastuses:

„(2) Julgeolekuala vahetu lähedus on maapind, maapõu, õhuruum ja veekogu ulatuses, milles toimuv tegevus võib tuua kaasa ohu Kaitseväe julgeolekualale.

(3) Kaitseväe laeva ohutusala on Kaitseväe laeva ümber ja all olev veekogu pind ning õhuruum, milles toimuv tegevus võib tuua kaasa ohu Kaitseväe laevale, ning mille mõõtmed veesõiduki välisküljest arvates on 300 meetrit horisontaalsuunas ja vertikaalsuunas vee alla ning ohutusala ülempiir veesõiduki kõrgeimast punktist 150 meetrit.

(4) Käesoleva paragrahvi lõikes 3 nimetatud ohutusala horisontaalsuunas ei rakendata, kui veesõiduk on sadama või sadama akvatooriumi alal.“;

**10)** paragrahvi 54 lõige 3 sõnastatakse järgmiselt:

„(3) Ajutine julgeolekuala tähistatakse võimaluse korral. Kaitsevägi teavitab ajutise julgeolekuala loomisest ja võimaluse korral kestusest viivitamata Politsei- ja Piirivalveametit ning võimaluse korral julgeolekuala asukohajärgset kohalikku omavalitsust.“;

**11)** paragrahvi 541 lõiked 1 ja 2 muudetakse ning sõnastatakse järgmiselt:

„(1) Kaitsevägi võib Kaitseväe julgeolekualal, selle vahetus läheduses või Kaitseväe laeva ohutusalal ohu ennetamiseks, väljaselgitamiseks ja tõrjumiseks või Kaitseväe julgeolekualal asuva vara või isiku vastu suunatud ründe lõpetamiseks ning käesoleva seaduse § 36 lõike 1 punktis 6 nimetatud ülesande täitmisel töödelda isikuandmeid riigi, kohaliku omavalitsuse või muu avalik-õigusliku või eraõigusliku juriidilise isiku andmekogust, sealhulgas varjatult.

(2) Ohu väljaselgitamiseks, tõrjumiseks ja Kaitseväe julgeolekualal asuva vara või inimeste vastu suunatud ründe lõpetamiseks võib Kaitsevägi käesoleva seaduse § 36 lõike 1 punktis 6 nimetatud ülesande täitmisel lisaks käesoleva paragrahvi lõikes 1 sätestatule:

1) kasutada variandmeid ja konspiratsioonivõtteid;

2) isikut varjatult jälgida;

3) kasutada pilti edastavat või salvestavat jälgimisseadmestikku.“;

**12)** seadust täiendatakse §-dega 542–5411 järgmises sõnastuses:

„**§ 542.Erimeetme kohaldamine ja piirangute kehtestamine julgeolekuala kaitse eesmärgil selle vahetus läheduses või Kaitseväe laeva ohutusalas**

(1) Õigus kohaldada oma ülesannete täitmisel käesoleva seaduse §-des 543–55 sätestatud erimeedet on kaitseväelasel ja ametnikul, kui ta on läbinud sellekohase väljaõppe.

(2) Käesoleva seaduse §-des 544–55 sätestatud erimeetme kohaldamine on lubatud kuni politsei saabumiseni, välja arvatud juhul, kui süüteo kohtuväliseks menetlejaks on Kaitsevägi.

(3) Kaitseväe julgeolekualal, ajutisel julgeolekualal ning nende vahetus läheduses või Kaitseväe laeva ohutusalal võib Kaitsevägi vahetu ohu tõrjumiseks mehitamata õhusõiduki vastu kohaldada lennundusseaduse § 602 lõigetes 7‒10 sätestatud meetmeid ja erivahendeid.

(4) Kaitseväe juhataja või tema poolt volitatud pädeva struktuuriüksuse ülem võib Kaitseväe julgeolekuala kaitse eesmärgil kehtestada julgeolekuala vahetus läheduses piiranguid isikute liikumisele, sõidukiga peatumisele, pildistamisele või filmimisele või muule tegevusele.

(5) Käesoleva paragrahvi lõikes 4 nimetatud eesmärgil kehtestatavad piirangud tehakse isikule võimaluse korral teatavaks kas Kaitseväe julgeolekualale või selle vahetusse lähedusse sisenemisel või muul viisil või avaldatakse asjakohaste riigiasutuste ja kohaliku omavalitsuse kodulehel või Riigi Teatajas.

(6) Kaitseväe laeva ohutusalas kohaldatakse käesolevas paragrahvis sätestatut ainult Kaitseväe laeva sadamas või sadama akvatooriumis viibimise ajal.

### **§ 543. Küsitlemine ja dokumentide nõudmine**

(1) Kaitsevägi võib peatada julgeolekualal või selle vahetus läheduses viibiva isiku, teda küsitleda ja nõuda temalt isikut tõendava dokumendi esitamist, kui on alust arvata, et isikul on Kaitseväe julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks vajalikke andmeid.

(2) Küsitlemise ja dokumentide nõudmise protokollimisele kohaldatakse korrakaitseseaduse § 30 lõigetes 2 ja 4 sätestatut.

**§ 544.Isikusamasuse tuvastamine**

Kaitsevägi võib tuvastada julgeolekualal või selle vahetus läheduses viibiva isiku samasuse kehtiva isikut tõendava dokumendi alusel või kui see ei ole võimalik, siis muul õiguspärasel viisil, ja kontrollida dokumendile kantud või isiku antud andmete õigsust andmekogust, kui see on vajalik isikust lähtuva julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks.

**§ 545 Viibimiskeeld**

(1) Kaitsevägi võib julgeolekualal või selle vahetus läheduses ajutiselt keelata isiku viibimise, kohustada teda lahkuma või julgeolekualale teatud kaugusele lähenemisest hoiduma, kui see on vajalik julgeolekuala, sellel asuva vara ja sellel viibivate isikute ohutuse tagamiseks.

(2) Kaitsevägi on kohustatud viibimiskeelu kohaldamise koha võimaluse korral arusaadavalt tähistama.

(3) Kaitsevägi võib julgeolekuala või julgeolekuala vahetu läheduse kaitseks keelata isikute läbipääsu kindlaksmääratud ajal kindlaksmääratud kohast või juurdepääsu sellele kohale. Võimaluse korral tuleb säilitada isiku juurdepääs tema elu- või tööruumile.

(4) Kaitsevägi võib viibimiskeeldu kohaldada kuni 12 tundi.

(5) Üle 12 tunni võib viibimiskeeldu kohaldada üksnes Kaitseväe juhataja või tema volitatud ülema loal.

(6) Viibimiskeeldu rikkuva isiku suhtes on õigus kasutada vahetut sundi nii kaua, kui see on eesmärgi saavutamiseks vältimatu.

**§ 546 Sõiduki peatamine**

(1) Kaitsevägi võib anda ohu ennetamiseks, väljaselgitamiseks või tõrjumiseks, kui see on vajalik julgeolekuala, sellel asuva vara ja sellel viibivate isikute ohutuse tagamiseks Kaitseväe julgeolekualal või selle vahetus läheduses oleva sõiduki või maastikusõiduki sõidukijuhile käega, sauaga, helkurkettaga või alarmsõiduki valgusseadme või valjuhääldi abil liiklusseaduses kehtestatud korras märguande sõiduki või maastikusõiduki peatamiseks.

(2) Kui isik ei täida julgeolekualal või selle vahetus läheduses sõiduki või maastikusõiduki peatamise märguannet, võib sõiduki või maastikusõiduki sundpeatada, korraldades teesulu või kasutades sundpeatamise vahendit või relva või muud erivahendit käesoleva seaduse 5. peatükis sätestatud korras.

### **§ 547. Turvakontroll**

(1) Kaitsevägi võib kontrollida isikut või tema riietust vaatlemise ja kompimise teel või tehnilise vahendi või sellekohase väljaõppe saanud teenistuskoera abil, et olla kindel, et isiku valduses ei ole esemeid või aineid, millega ta võib ohustada ennast, teisi isikuid või julgeolekuala või kahjustada Kaitseväe ülesannete täitmist, kui isik:

1) siseneb Kaitseväe julgeolekualale või lahkub sellelt;

2) viibib julgeolekualal või selle vahetus läheduses, kui kontrollimine on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks;

3) peetakse kinni käesoleva seaduse § 55alusel.

(2) Turvakontrollile kohaldatakse korrakaitseseaduse § 47 lõikes 2 sätestatut.

**§ 548 Isiku läbivaatus**

(1) Kaitsevägi võib läbi vaadata kinnipeetud isiku, sealhulgas isiku keha, riided, riietes oleva või kehal kantava asja, kui:

1) see on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks ning isik viibib julgeolekualal või selle vahetus läheduses;

2) on alust arvata, et isik kannab endaga kaasas asja või ainet, mille võib võtta seaduse alusel hoiule, hõivata või konfiskeerida.

(2) Isiku läbivaatuse teeb Kaitseväe ametiisik, kes on isikuga samast soost, samasoolise ametiisiku puudumisel tervishoiutöötaja. Kui see on vajalik kõrgendatud vahetu ohu tõrjumiseks, võib isiku läbi vaadata Kaitseväe ametiisik, kes ei ole isikuga samast soost.

(3) Isiku läbivaatusel on õigus kasutada vahetut sundi nii kaua, kui see on eesmärgi saavutamiseks vältimatu.

(4) Kaitseväel on õigus võtta käesoleva paragrahvi lõikes 1 nimetatud ese või aine hoiule. Koos kinnipeetud isiku üleandmisega antakse Politsei- ja Piirivalveametile või muule pädevale korrakaitseorganile üle ka isiku või tema asja läbivaatusel hoiule võetud ese või aine. Isiku vabastamisel tagastatakse talle ese või aine viivitamata, välja arvatud juhul, kui eseme või aine omamiseks on vajalik luba, mis isikul puudub.

### **§ 549. Vallasasja läbivaatus**

(1) Kaitsevägi võib valdaja nõusolekuta kontrollida meeleliselt või tehnilise vahendi või teenistuskoera abil vallasasja, sealhulgas avada uksi ja kõrvaldada muid takistusi, kui:

1) seda kannab kaasas isik, kes siseneb julgeolekualale või lahkub sellelt;

2) seda kannab kaasas isik, kelle suhtes võib käesoleva seaduse § 547 alusel teostada turvakontrolli;

3) see on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks ning isik viibib julgeolekualal või selle vahetus läheduses.

(2) Vallasasja läbivaatusele kohaldatakse korrakaitseseaduse § 49 lõigetes 2–4, 51 ja 6 sätestatut.

### **§ 5410.Vallasasja hoiulevõtmine**

1. Kaitsevägi võib võtta vallasasja hoiule:

1) julgeolekuala või teenistujaid ähvardava vahetu ohu tõrjumiseks või nende vastu suunatud ründe lõpetamiseks;

2) kui asja valdab isik, kes on käesoleva seaduse § 55 alusel kinni peetud, ning on oht, et isik kasutab asja enda või teise isiku tapmiseks või vigastamiseks või võõra asja kahjustamiseks või põgenemiseks;

3) kui käesoleva seaduse § 547 alusel teostatud turvakontrolli käigus on tuvastatud asi, mis ei ole seadusega keelatud, kuid võib ohustada isikut ennast või teist isikut või kahjustada Kaitseväe ülesannete täitmist;

4) kui vallasasja on lubatud käesoleva seaduse § 549 alusel läbi vaadata ning hoiulevõtmine on vajalik, et võtta vallasasja kohta proovi, samuti teostada vallasasja mõõtmisi või teha ekspertiisi.

(2) Vallasasja hoiulevõtmisele kohaldatakse korrakaitseseaduse § 52 lõigetes 2–4 sätestatut.

**§ 5411. Isikuandmete töötlemine jälgimisseadmestiku kasutamisega**

Kaitsevägi võib julgeolekualal ja selle vahetus läheduses toimuva jälgimiseks kasutada pilti edastavat või salvestavat jälgimisseadmestikku, kui see on vajalik Kaitseväe julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks.“;

**13)** paragrahvi 55 lõige 1 muudetakse ja sõnastatakse järgmiselt:

„(1) Kaitsevägi võib kinni pidada julgeolekualal või selle vahetus läheduses viibiva isiku, sulgedes ta ruumi või sõidukisse või piirates muul viisil olulisel määral tema füüsilist vabadust ja kelle kohta on põhjendatult alust arvata, et ta:

1) tungib või on tunginud julgeolekualale või viibib seal asjakohase loa või muu seadusliku aluseta;

2) on toime pannud süüteo Kaitseväe julgeolekuala või teenistujate vastu;

3) ohustab julgeolekuala, teenistujaid või julgeolekualal viibivaid teisi isikuid või ennast.“;

**14**) paragrahvi 55 täiendatakse lõikega 11 järgmises sõnastuses:

„(11) Kinnipeetud isikut teavitatakse kinnipidamise põhjusest.“;

**15)** paragrahvi 55 lõige 2 muudetakse ja sõnastatakse järgmiselt:

„(2) Käesoleva paragrahvi lõike 1 punktis 1 sätestatud alusel kinni peetud isik, keda ei ole põhjust kahtlustada süüteo toimepanemises, tuleb viivitamata juhatada julgeolekualalt välja ja vabastada.“;

**16)** paragrahv56 tunnistatakse kehtetuks.

**§ 2. Elektroonilise side seaduse muutmine**

Elektroonilise side seaduse § 115 lõike 1 punktist 1 jäetakse välja sõna "tähistatud".

**§ 3. Kaitseliidu seaduse muutmine**

Kaitseliidu seaduses tehakse järgmised muudatused:

**1)** paragrahvi 85 täiendatakse lõikega 22 järgmises sõnastuses:

„(22) Meresõiduohutuse seaduses ning laeva lipuõiguse ja laevaregistrite seaduses ning nende alusel kehtestatud õigusaktides sätestatud nõuete täitmise üle Kaitseliidus teostab järelevalvet Kaitsevägi.“.

**2)** seadust täiendatakse 10¹. peatükiga järgmises sõnastuses:

„**10¹. peatükk**  
**Kaitseliidu julgeolekuala**

**§ 84¹. Kaitseliidu julgeolekuala**

(1) Kaitseliidu julgeolekuala (edaspidi *julgeolekuala*) on territoorium, ujuvvahend, lennuvahend või sõiduk, mille abil tagatakse riigikaitseobjekti esmane kaitse, sellel viibivate isikute, vara ja varude kaitse ning salastatud teabe kaitse.

(2) Kaitseliidu julgeolekuala on alaline või ajutine julgeolekuala.

(3) Kaitseliidu alaline julgeolekuala on Kaitseliidu omandis või valduses olev:

1) staabihoone;

2) tagala- ja väljaõppekeskus;

3) ladu;

4) harjutusväli ja lasketiir;

5) Kaitseliidu ujuvvahend, lennuvahend ja sõiduk;

6) territoorium, mis on vahetult seotud käesoleva lõike punktides 1–4 nimetatud objekti kaitsega.

(4) Kaitseliidu alalised julgeolekualad määrab kindlaks Kaitseliidu ülem käskkirjaga.

(5) Kaitseliidu ajutine julgeolekuala on käesoleva seaduse § 4 lõike 1 punktides 2–5 ning lõike 31 punktides 1 ja 2 sätestatud Kaitseliidu ülesande täitmise kaitseks vajalik piiritletud territoorium, ujuvvahend, lennuvahend või sõiduk ulatuses, mis on seoses tema ülesannete täitmisega Kaitseliidu julgeoleku või kolmandate isikute ohutuse tagamiseks vältimatu.

(6) Kaitseliidu ajutise julgeolekuala määrab kindlaks Kaitseliidu ülem või tema volitatud struktuuriüksuse juht.

(7) Kaitseliidu alalise ja ajutise julgeolekuala kaitset ning valvet teostavad käesoleva seaduse § 70 lõigetes 1 ja 11 nimetatud isikud.

(8) Ajutise julgeolekuala kaitset ning valvet võib lisaks käesoleva paragrahvi lõikes 7 nimetatud isikutele teostada reservteenistusse kutsutud isik, kes peab olema läbi teinud käesoleva seaduse § 70 lõikes 3 nimetatud väljaõppe.

(9) Kaitseliidu alalisel ja ajutisel julgeolekualal kaitset ja valvet teostavad käesoleva seaduse § 70 lõigetes 1 ja 11 nimetatud isikud võivad tööülesande, teenistusülesande või teenistuskohustuse täitmisel kanda relvi, erivahendeid ja enesekaitsevahendeid ning kohaldada meetmeid ja vahetut sundi käesoleva seaduse § 71 lõigetes 3–9 ning käesoleva seaduse §-des 72 ja 73 lubatud ulatuses ja korras.

**§ 84². Julgeolekuala tähistamine**

(1) Julgeolekuala peab olema tähistatud kõrvalisele isikule arusaadaval viisil.

(2) Julgeolekuala tähistamise korra kehtestab valdkonna eest vastutav minister määrusega.

(3) Ajutine julgeolekuala tähistatakse esimesel võimalusel. Kaitseliit teavitab ajutise julgeolekuala loomisest ja võimaluse korral kestusest viivitamata Politsei- ja Piirivalveametit, Kaitseväge ning võimalusel julgeolekuala asukohajärgset kohalikku omavalitsust.

**§ 84³. Julgeolekualal viibimine**

Julgeolekualal viibimisel peab täitma Kaitseliidus kehtivat korda ja käesoleva seaduse § 70 lõigetes 1 ja 11 nimetatud isiku korraldusi.

**§ 844. Isiku kinnipidamine ning isiku ja tema asjade läbivaatus**

Isiku kinnipidamisel ning isiku ja tema asjade läbivaatusel kohaldatakse käesoleva seaduse § 71 lõikeid 3–9 ning § 73.

**§ 845.Erimeetme kohaldamine mehitamata õhusõiduki vastu julgeolekuala kaitse eesmärgil**

(1) Kaitseliit võib vahetu ohu tõrjumiseks sundida julgeolekualal, ajutisel julgeolekualal, valvataval objektil või ajutisel valvataval objektil lendavat mehitamata õhusõidukit maanduma.

(2) Kaitseliidul on lubatud mehitamata sõiduki vahetu ohu tõrjumisel kasutada tulirelva ja järgmisi erivahendeid:

1) laser- või muud seadet, millega on võimalik tõkestada mehitamata õhusõiduki edasist lendamist või mehitamata sõiduki edasist liikumist;

2) võrku;

3) mehitamata õhusõidukit, mis on valmistatud või mida kasutatakse mehitamata sõiduki või mehitamata õhusõidukiga kokkupõrkeks, et tõkestada selle edasist liikumist või lendamist;

4) muud käesoleva lõike punktides 1‒3 sätestatud seadme või vahendiga sarnase toimega seadet või vahendit.

(3) Kaitseliit võib mehitamata sõiduki või mehitamata õhusõiduki maanduma sundimisel või peatamisel kasutada füüsilist jõudu, tulirelva ja lõikes 2 nimetatud erivahendit nii kaua, kui seda on eesmärgi saavutamiseks vältimatult vaja.

**§ 4. Majandusvööndi seaduse muutmine**

Majandusvööndi seaduses tehakse järgmised muudatused:

**1)** paragrahvi 2 lõige 3 tunnistatakse kehtetuks;

**2)** paragrahvi 11 täiendatakse lõikega 61 järgmises sõnastuses:

„(61) Isik, kelle omanduses, valduses või kasutuses on tehissaared, rajatised ja seadmestikud, peab teavitama Kaitseväge kõikidest kavandatavatest veealustest vaatlustegevustest ja hooldustöödest. Esitatav teave peab sisaldama riigipiiri seaduse § 142 lõike 3 alusel kehtestatud määruses sätestatud andmeid.“;

**3)** seadust täiendatakse §-ga 142 järgmises sõnastuses:

„**§** **142. Ujuvvahendi, millel ei ole lipuriiki, majandusvööndisse sisenemisel Eesti Vabariigi jurisdiktsiooni kohaldamine**

Ujuvvahendi suhtes, millel ei ole riikkondsust, võib kohaldada Eesti majandusvööndisse sisenemisel Eesti Vabariigi jurisdiktsiooni.“;

**4)** paragrahv 17 tunnistatakse kehtetuks.

**§ 5. Meresõiduohutuse seaduse muutmine**

Meresõiduohutuse seaduses tehakse järgmised muudatused:

**1**) paragrahvi 1 täiendatakse lõikega 21 järgmises sõnastuses:

„(21) Sõjalise riigikaitse ja selleks valmistumisega seotud tegevustele merel kohaldatakse käesolevat seadust üksnes juhul, kui see on käesolevas seaduses sätestatud.“;

**2**) paragrahvi 1 lõige 4 muudetakse ja sõnastatakse järgmiselt:

„(4) Sõjalaevale kohaldatakse käesoleva seaduse § 45 ja § 49 lõiget 1, Kaitseväe ja Kaitseliidu veesõidukite registris olevale veesõidukile lisaks § 12 lõiget 7, § 13 lõiget 10 ja § 17 lõiget 10, kui seaduse või välislepinguga ei ole sätestatud teisiti.“;

**3**) paragrahvi 12 täiendatakse lõikega 7 järgmises sõnastuses:

„(7) Kaitseväe ja Kaitseliidu veesõidukite registris oleva laeva ja väikelaeva üle teeb tehnilist järelevalvet Kaitsevägi.“;

**4**) paragrahvi 13 täiendatakse lõikega 10 järgmises sõnastuses:

„(10) Kaitseväe ja Kaitseliidu veesõidukite registris oleva laeva ja väikelaeva tehnilise ülevaatuse korra ning tehnilised nõuded laevadele ja väikelaevadele kehtestab Kaitsevägi.“;

**5**) paragrahvi 17 täiendatakse lõikega 10 järgmises sõnastuses:

„(10) Kaitseväe ja Kaitseliidu veesõidukite registris oleva laeva ja väikelaeva merekõlblikuks ja sõidukõlblikuks tunnistamise korra kehtestab Kaitsevägi.“;

**6**) paragrahvi 19 lõikes 7 asendatakse sõnad „Sõjalaeva ja enne“ sõnaga „Enne“;

**7**) paragrahvi 45 täiendatakse lõikega 52 järgmises sõnastuses:

„(52) Kaitsevägi võib põhiseaduslikku korda, riigi julgeolekut või inimeste elu ja tervist ähvardava suurenenud ohu ajal riigi sõjalise kaitsmise või selleks valmistumise korral kehtestada veeteel liiklemise piiranguid või anda Transpordiametile korraldusi nende kehtestamiseks, samuti anda Transpordiametile korraldusi osutada laevaliiklusteenuseid ulatuses, et tagada veeliikluse ohutus ning Eesti merepiiri valvamine ja kaitse.“;

**8)** paragrahvi 45 täiendatakse lõikega 61 järgmises sõnastuses:

„(61) Lõhkematerjali või muu sõjalise otstarbega veeliiklust ohustava või segava objekti kõrvaldamist korraldab Eesti merealal Kaitsevägi ning laevatataval siseveekogul Päästeamet.“;

**9**) paragrahvi 45 lõikes 12 ja § 904 lõikes 1 asendatakse tekstiosa „politseiasutusele“ tekstiosaga „Politsei- ja Piirivalveametile või Kaitseväele“;

**10**) paragrahvi 531 täiendatakse lõikega 4 järgmises sõnastuses:

„(4) Ankrualal või sadama reidil olevale laevale teenust osutav laev või väikelaev (edaspidi *reiditeenust osutav laev*) peab olema varustatud käesoleva seadusega kehtestatud nõuetele vastava:

1) A-klassi AIS-seadmega, kui ankruala või sadama reid asub kaugemal kui üheksa meremiili rannajoonest;

2) vähemalt B-klassi AIS-seadmega, kui ankruala või sadama reid asub kuni üheksa meremiili kaugusel rannajoonest.“;

**11**) paragrahvi 72 lõige 1 muudetakse ja sõnastatakse järgmiselt:

„(1) Eesti päästepiirkonnas toimunud laevaõnnetusest on laeva kapten, reeder või laevaagent kohustatud teatama viivitamata Politsei- ja Piirivalveametile. Laevaõnnetuse korral on Eesti riigilippu kandva laeva kapten või reeder kohustatud õnnetuse asjaoludest teatama viivitamata Transpordiametile ja Ohutusjuurdluse Keskusele.“;

**12**) paragrahvi 95 täiendatakse lõikega 27 järgmises sõnastuses:

„(27) Reiditeenust osutav laev, mis tegutses enne käesoleva seaduse § 531 lõike 4 jõustumist ja tegutseb pärast edasi, peab olema varustatud nõuetele vastava A-klassi või B-klassi AIS-seadmega hiljemalt kuue kuu pärast käesoleva seaduse § 531 lõike 4 jõustumisest arvates.“.

**§ 6. Riigikaitseseaduse muutmine**

Riigikaitseseadust täiendatakse 62. peatükiga järgmises sõnastuses:

„**62. peatükk**

**Sõjavangide kohtlemine**

**§ 877. Sõjavang**

Sõjavangina käsitletakse käesoleva seaduse tähenduses sõjavangide kohtlemise 12. augusti 1949 Genfi (III) konventsiooni artikli 4 punktides a ja b nimetatud isikuid.

**§ 878. Sõjavangide kinnipidamine**

(1) Sõjavangide kinnipidamine toimub Kaitseministeeriumi, Justiits- ja Digiministeeriumi ning nende valitsemisala asutuste koostöös.

(2) Kaitseministeerium korraldab sõjavangide transpordi ja lühiajalise kinnipidamise ning vastutab sellega seotud tegevuste eest.

(3) Justiits- ja Digiministeerium võimaldab kasutada vangla taristut sõjavangide kinnipidamiseks ja korraldab pikaajalist kinnipidamist.

(4) Sõjavangide pikaajaliseks kinnipidamiseks kasutatakse vanglaid. Kui vanglaid ei ole võimalik kasutada, määratakse sõjavangide pikaajaline kinnipidamiskoht Vabariigi Valitsuse korraldusega.

(5) Vabariigi Valitsus võib määrusega kehtestada sõjavangide kinnipidamise ning asutustevahelise koostöö tingimused ja korra.

(6) Käesoleva paragrahvi lõikes 5 nimetatud määruses võib sätestada:

1) asutuste täpsemad ülesanded sõjavangide lühiajalisel ja pikaajalisel kinnipidamisel;

2) sõjavangide kinnipidamiseks kasutatavad kohad, sealhulgas alternatiivsete kinnipidamiskohtade määramise kord;

3) toimingud, mida tehakse enne ja pärast sõjavangide pikaajalisse kinnipidamiskohta viimist;

4) sõjavangide transpordi korraldamine;

5) nõuded sõjavangide kinnipidamist korraldavale personalile;

6) nõuded sõjavangide arvestuse pidamisele;

7) muud sõjavangide kinnipidamise korraldamiseks vajalikud tingimused ja nõuded.

**§ 879. Sõjavangide arvestus ja andmete registreerimine**

(1) Kinnipeetud sõjavangide üle peetakse arvestust kinnipeetavate, vahistatute, arestialuste ja kriminaalhooldusaluste andmekogus.

(2) Sõjavangide üle arvestuse pidamisele ja sõjavangidega seotud andmete töötlemisele kohaldatakse vangistusseaduse §-des 51–54 sätestatut.

**§ 8710. Distsiplinaarmenetlus**

Sõjavangide distsiplinaarmenetlusele kohaldatakse kaitseväeteenistuse seaduse 10. peatüki sätteid ulatuses, milles need ei ole vastuolus 12. augustil 1949 sõlmitud sõjavangide kohtlemise Genfi konventsiooniga.

**§ 8711. Sõjavangidele tervishoiuteenuste osutamise korraldamine**

(1) 12. augusti 1949 Genfi (III) konventsioonis ette nähtud tervishoiuteenuste osutamist sõjavangidele korraldab Tervisekassa.

(2) Lõikes 1 nimetatud tervishoiuteenuste osutamise korraldamise tingimused ja korra võib kehtestada Vabariigi Valitsuse määrusega.“.

**§ 7. Riigipiiri seaduse muutmine**

Riigipiiri seaduses tehakse järgmised muudatused:

**1**) paragrahvi 114 lõiget 1 täiendatakse pärast tekstiosa „33,“ tekstiosaga „44,“;

**2**) paragrahvi 114 lõikes 11 asendatakse tekstiosa „[§-des 30–33 ja 45–53](https://www.riigiteataja.ee/akt/kors)“ tekstiosaga „§-des 30, 31, 32, 33, 44, 45, 46, 47, 48, 49, 50, 51, 52 ja 53“;

**3**) paragrahvi 14 lõike 1 punkt 6 tunnistatakse kehtetuks;

**4**) paragrahvi 14 lõikes 11 asendatakse sõnad „kooskõlastatult Kaitseväega“ sõnadega „Kaitseväe nõusolekul“;

**5**) paragrahvi 141 täiendatakse lõikega 41 järgmises sõnastuses:

„(41) Käesoleva paragrahvi lõikes 1 nimetatud laevaluba võib olla mitmekordne, kui tegemist on Euroopa Liidu liikmesriigi või Euroopa Majanduspiirkonna riigi ranniku- ja piirivalve ülesannet täitva või jäämurdetöid tegeva laevaga.“;

**6**) seadust täiendatakse §-ga 142 järgmises sõnastuses:

„**§ 142. Eesti sise- ja territoriaalmeres taristu ja rajatiste hooldamine ning muud tegevused**

(1) Eesti sise- ja territoriaalmeres taristu ja rajatiste hooldamisega seotud tegevused ning muud tegevused, mille tulemusena kogutakse või võidakse koguda andmeid merepõhja kohta, välja arvatud tegevused, mis on nimetatud käesoleva seaduse §-des 14 ja 141 või reguleeritud teiste seadustega, on lubatud Kaitseväe nõusolekul.

(2) Riigiasutused, kes täidavad seadusega pandud ülesandeid merel, teavitavad Kaitseväge iga kuu esimeseks kuupäevaks selle kuu tegevustest, mis on seotud merelise taristu, mõõte- ja uurimissüsteemide ning navigatsioonimärgistuse paigalduse ja hooldustööde ning meremõõdistustega.

(3) Taristu ja rajatiste hooldamisega seotud tegevusteks loa taotlemise ja andmise korra, loa taotlemise vormi ning esitatavate andmete loetelu kehtestab riigikaitse korraldamise valdkonna eest vastutav minister määrusega.

(4) Käesoleva paragrahvi lõikes 1 nimetatud tegevuste puhul on Kaitseväel õigus küsida pildi, video või helina salvestatud andmete koopiat.“.

**§ 8. Tervishoiuteenuste korraldamise seaduse1 muutmine**

Tervisehoiuteenuste korraldamise seaduse § 52 lõiget 1 täiendatakse punktiga 72 järgmises sõnastuses:

„72) sõjavangidele tervishoiuteenuste osutamise korraldamist riigikaitseseaduse § 8711 lõike 1 alusel.“.

**§ 9. Vangistusseaduse muutmine**

Vangistusseaduses tehakse järgmised muudatused:

**1)** paragrahvi 51 lõiget 1 täiendatakse punktiga 8 järgmises sõnastuses:

„8) pidada arvestust riigikaitseseaduse §-s 878 nimetatud sõjavangide kinnipidamise üle.“;

**2)** paragrahvi 53 lõiget 1 täiendatakse punktiga 20 järgmises sõnastuses:

„20) andmed sõjavangi, sealhulgas tema auastme, meditsiinilise seisundi, isiklike esemete ja sõjavangi kinnipidamise asjaolude kohta.“.

**§ 10. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, „….“ „.............................“ 2025. a.

Algatab Vabariigi Valitsus „…“ „…………………“ 2025. a.

Vabariigi Valitsuse nimel

(allkirjastatud digitaalselt)